ΓΡΑΠΤΗ ΕΡΩΤΗΣΗ E-2654/02

υποβολή: Frank Vanhecke (NI) προς την Επιτροπή

(20 Σεπτεμβρίου 2002)

Θέμα: Πολιτική της βελγικής κυβέρνησης στον τομέα της απασχόλησης

Ο Υπουργός Κοινωνικών Υποθέσεων της βελγικής ομοσπονδιακής κυβέρνησης, κ. Johan Van de Lanotte, δήλωσε, σε διάφορες συνεντεύξεις, ότι προτίθεται ναποχρεώσει τους Βέλγους εργοδότες να προσλαμβάνουν αλλοδαπούς μη ευρωπαϊκής καταγωγής, προκειμένου να προωθήσει την ένταξή τους στην κοινωνία. Με άλλα λόγια, οπουργός επιθυμεί να καθιερώσει ποσοστώσεις που θα έχουν δεσμευτικό χαρακτήρα για τον επιχειρησιακό τομέα. Οι εργοδότες δεν θα είναι πλέον ελεύθεροι να προσλαμβάνουν προσωπικό βάσει αυστηρών κριτηρίων όπως ικανότητα, ζήλος, ελαστικότητα κλπ., αλλά θα είναιποχρεωμένοι να συμμετέχουν σε μια πολιτική θετικών διακρίσεων.

1. Ποια είναι η άποψη της Επιτροπής σχετικά με τις εν λόγωπουργικές προτάσεις· Υποστηρίζει άραγε μια ενδεχόμενη πολιτική απασχόλησης που βασίζεται σε θετική διάκριση·

2. Δεν πιστεύει άραγε η Επιτροπή ότι παρόμοιες προτάσεις συνιστούν σοβαρή απειλή για την οικονομία της ελεύθερης αγοράς και τα δικαιώματα των εργοδοτών να χαράζουν αυτόνομα την πολιτική της επιχείρησής τους, χωρίς ανάμειξη των αρχών·

3. Δεν πιστεύει άραγε η Επιτροπή ότι, αντιθέτως, η πολιτική τωνποχρεωτικών ποσοστώσεων θα στιγματίζει μάλλον την ομάδα ατόμων για την οποία προορίζεται, και επομένως δεν θα προωθεί καθόλου την ενσωμάτωσή τους·

4. Δεν είναι άραγε της άποψης η Επιτροπή ότιποχρεωτικές ποσοστώσεις που εφαρμόζονται σε ένα μόνο κράτος μέλος της Ένωσης ενδέχεται να αποτελέσουν σοβαρή απειλή για την ανταγωνιστικότητα των επιχειρήσεων αυτού του κράτους σε σύγκριση με τις επιχειρήσεις των άλλων κρατών όπου δενφίσταται παρόμοια ανάμειξη εκ μέρους των αρχών·

Απάντηση της κ. Διαμαντοπούλου εξ ονόματος της Επιτροπής

(25 Οκτωβρίου 2002)

Η Επιτροπή θεωρεί ότι οι προτάσεις στις οποίες αναφέρεται ο αξιότιμος βουλευτής δεν είναι επίσημες κυβερνητικές προτάσεις. Θα ήταν συνεπώς άσκοπος ο λεπτομερής σχολιασμός τους. Η Επιτροπή κατανοεί ωστόσο ότι οι προτάσεις έγιναν στο πλαίσιο της συζήτησης σχετικά με την ανάγκη καταπολέμησης των διακρίσεων εις βάρος προσώπων μη ευρωπαϊκής προέλευσης, και προώθησης της ενσωμάτωσής τους στην αγορά εργασίας και, γενικότερα, στην κοινωνία.

Η Επιτροπή επισημαίνει ότι εδώ και μεγάλο χρονικό διάστημα προωθεί την καταπολέμηση του ρατσισμού και της ξενοφοβίας καιποστηρίζει την ενσωμάτωση των μεταναστών. Χαιρετίζει τις πρωτοβουλίες που αναλαμβάνουν τα κράτη μέλη για την επίτευξη αυτής της ενσωμάτωσης και πιστεύει ότι από τα μέτρα για την προώθηση της ισότητας στην αγορά εργασίας και τηνπέρβαση των εμποδίων λόγω των διακρίσεων θα επωφεληθούν και οι εργοδότες και οι εργαζόμενοι. Η Επιτροπήπενθυμίζει ότι η κατευθυντήρια γραμμή 7 των κατευθυντηρίων γραμμών για τις πολιτικές των κρατών μελών για την απασχόληση το 2002 (Οδηγία του Συμβουλίου 2002/177/ΕΚ της 18ης Φεβρουαρίου 2002(1)) ορίζει ότι κάθε κράτος μέλος εφαρμόζει τα δέοντα μέτρα για την αντιμετώπιση των προβλημάτων των ατόμων με ειδικές ανάγκες, των εθνικών μειονοτήτων και των διακινούμενων εργαζομένων όσον αφορά την ένταξή τους στην αγορά εργασίας και θέτει εθνικούς στόχους, εφόσον ενδείκνυται, για το σκοπό αυτό. Η Επιτροπή δεν πιστεύει ότι αυτά τα μέτρα μπορούν να απειλήσουν την ανταγωνιστικότητα των επιχειρήσεων οι οποίες τα εφαρμόζουν.

Η Επιτροπήπενθυμίζει επίσης την οδηγία του Συμβουλίου 2000/43/ΕΚ, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής(2), η οποία πρέπει να μεταφερθεί στο εθνικό δίκαιο έως τις 19 Ιουλίου 2003. Η οδηγία απαγορεύει τις διακρίσεις λόγω φυλετικής και εθνοτικής καταγωγής, μεταξύ άλλων, στον τομέα της απασχόλησης. Επιτρέπει επίσης στα κράτη μέλη να διατηρήσουν ή να θεσπίσουν ειδικά μέτρα με σκοπό την πρόληψη ή την αντιστάθμιση μειονεκτημάτων λόγω φυλετικής ή εθνοτικής καταγωγής.

Εν πάση περιπτώσει, ανεξάρτητα από τις προτάσεις στις οποίες αναφέρεται ο αξιότιμος βουλευτής, οι πολιτικές για την απασχόληση που αποφάσισαν τα κράτη μέλη, συμπεριλαμβανομένων όλων των ενδεχόμενων θετικής μέτρων για την προώθηση της ενσωμάτωσης των μειονεκτουσών ομάδων, πρέπει να τηρούν όλες

τις άλλες απαιτήσεις του κοινοτικού δικαίου, συμπεριλαμβανομένων των κανόνων, σχετικά με την εφαρμογή της αρχής της ίσης μεταχείρισης και της εφαρμογής της κοινοτικής προτίμησης, που θεσπίζει ο κανονισμός (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας(3), καιπενθυμίζεται στο ψήφισμα του Συμβουλίου, της 20ής Ιουνίου 1994, για τον περιορισμό της εισδοχήςπηκόων τρίτων χωρών στο έδαφος των κρατών μελών προς ανάληψη εργασίας(4).

(1) ΕΕ L 60 της 1.3.2002.

(2) ΕΕ L 180 της 19.7.2000.

(3) ΕΕ L 257 της 19.10.1968.

(4) ΕΕ C 274 της 19.9.1996.